ויהי רצון מלפניך ה' אלוקינו ואלקי אבותינו אשר בחר בנביאים טובים ורצה בדבריהם הנאמרים באמת שבזכות ספרי התנ"ך ממקראי קודש ובזכות פסוקיהם ותיבותיהם ואותיותיהם ונקודותיהם וטעמיהם ושמות הקדושים היוצאים מהם, ובזכות נביאי האמת, שופטי ישראל, וצדיקי הדורות המוזכרים בספרי התנ"ך נזכה להיות נועם ה' אלוקינו עלינו ומעשה ידינו כוננה עלינו ומעשה ידינו כוננהו, להיות זוכים היום ביום חתונתנו וביום שמחת לבנו.  לעורר אם הבנים שמחה וליחד סוד תורה שבכתב עם סוד תורה שבעל פה ביחודא שלים באהבה ואחוה וריעות.  הא-ל הנאמן בכל דבריו ימשיך עלינו שפע אור החיים לנפש, רוח ונשמה, להאריך ימינו בטוב וביראת ה' כל הימים.  והערב נא ה' אלוקינו את דברי תורתך בפינו ובפי עמך בית ישראל, ונהיה אנחנו וצאצאינו וצאצאי צאצאינו וצאצאי עמך בית ישראל כולנו יודעי שמך ולומדי תורתך לשמה.  ונשמח ונעלוז בדברי תלמוד תורתך ובמצותיך ובחוקותיך לעולם ועד.  כי הם חיינו ואורך ימינו ובהם נהגה יומם ולילה.  יהי ה' אלוקינו עמנו כאשר היה עם אבותינו, אל יעזבנו ואל יטשנו להיטיב לבבנו אליו, ללכת בכל דרכיו ולשמור מצותיו וחוקותיו ומשפטיו אשר צוה את אבותינו.